ଟପିଗଲେ ସବୁ ସୀମା, ସାଜିଲେ ପିଶାଚ। ଲିଫ୍ଟ ଦେବା ବାହାନାରେ ଚଳନ୍ତା କାର୍ରେ ଯୁବତୀଙ୍କୁ ଗଣଦୁଷ୍କର୍ମ ସହ ଦୁର୍ବୃତ୍ତମାନେ ତାଙ୍କୁ ମାର୍ପିଟ୍ କରିଥିବା ଅଭିଯୋଗ ହୋଇଛି।
ମଥୁରାଃ ଟପିଗଲେ ସବୁ ସୀମା, ସାଜିଲେ ପିଶାଚ। ଲିଫ୍ଟ ଦେବା ବାହାନାରେ ଚଳନ୍ତା କାର୍ରେ ଯୁବତୀଙ୍କୁ ଗଣଦୁଷ୍କର୍ମ ସହ ଦୁର୍ବୃତ୍ତମାନେ ତାଙ୍କୁ ମାର୍ପିଟ୍ କରିଥିବା ଅଭିଯୋଗ ହୋଇଛି। ଏତିକିରେ ସେମାନଙ୍କର ମନ ଶାନ୍ତି ହୋଇନଥିଲେ ଯେ, ଶେଷରେ ଚଳନ୍ତା ଗାଡ଼ିରୁ ଯୁବତୀଙ୍କୁ ରାସ୍ତାକଡ଼କୁ ଫିଙ୍ଗି ଦେଇଥିଲେ। ଉତ୍ତର ପ୍ରଦେଶର କୋସି କଲାନ୍ରେ ଏହି ଲଜ୍ଜାଜନକ ଘଟଣା ଘଟିଛି। ପୋଲିସ୍ରେ ଭର୍ତ୍ତି ପାଇଁ ପରୀକ୍ଷା ଦେଇ ଘରକୁ ଫେରୁ ଥିବାବେଳେ ଜଣେ ଯୁବତୀଙ୍କୁ ଗଣଦୁଷ୍କର୍ମ କରାଯାଇଥିବା ଅଭିଯୋଗ ହୋଇଛି। ପୀଡ଼ିତାଙ୍କ ଘର କୋସି କଲାନ୍ରେ। ଘଟଣାକୁ ନେଇ ପୀଡ଼ିତାଙ୍କ ଭାଇ ପୋଲିସ୍ରେ ଅଭିଯୋଗ କରିଛନ୍ତି। ପୋଲିସ୍ ଘଟଣାର ତଦନ୍ତ କରିବା ସହ ଅଭିଯୁକ୍ତଙ୍କୁ ଧରିବା ଲାଗି ଛାନ୍ଭିନ୍ ଆରମ୍ଭ କରିଛି।
ପୀଡ଼ିତା ଜଣକ ପୋଲିସ୍କୁ ଦେଇଥିବା ବୟାନ ଅନୁସାରେ, ଆଗ୍ରା ପୋଲିସ୍ରେ ଭର୍ତ୍ତି ପାଇଁ ପରୀକ୍ଷା ଦେବା ଲାଗି ସେ ଯାଇଥିଲେ। ସେଠାରୁ ପରୀକ୍ଷା ଦେଇ କୋସି କଲାନ୍ ଫେରୁଥିଲେ। ତେବେ ସନ୍ଧ୍ୟା ହୋଇଯାଇଥିବାରୁ ଗାଡ଼ି ମିଳିବାରେ ଅସୁବିଧା ହୋଇଥିଲା। ଶେଷରେ ଏକ କାର୍ ତାଙ୍କ ପାଖରେ ଅଟକି ଥିଲା ଓ ତାଙ୍କୁ ଲିଫ୍ଟ ଦେଇଥିଲା। ଏହି ସମୟରେ ପୂର୍ବରୁ ଗାଡ଼ି ଭିତରେ ଥିବା ୪ ଜଣ ଯୁବକ ଆଗ୍ରା-ଦିଲ୍ଲୀ ହାଇୱେ ଆସିବା କ୍ଷଣି ପ୍ରଥମେ ଯୁବତୀଙ୍କ ସହ ଦୁର୍ବ୍ୟବହାର କରିଥିଲେ। ଯୁବତୀ ଜଣକ ଏହାର ବିରୋଧ କରିବାରୁ ୪ ଯୁବକ ତାଙ୍କୁ ନିସ୍ତୁକ ମାଡ଼ ମାରିଥିଲେ। ଏହାପରେ ଯୁବତୀଙ୍କ ସହ ସେମାନେ ଗଣଦୁଷ୍କର୍ମ କରିଥିଲେ।
ପୀଡ଼ିତା ଆହୁରି ଅଭିଯୋଗ ଆଣିଛନ୍ତି, '୪ ଯୁବକ ତାଙ୍କୁ ଚଳନ୍ତା ଗାଡ଼ିରୁ କୋସି କଲାନ୍ ହାଇୱେ ନିକଟରେ ଫିଙ୍ଗି ଗାଡ଼ି ଧରି ଫେରାର୍ ହୋଇଯାଇଥିଲେ।' ପୀଡ଼ିତାଙ୍କୁ ଗୁରୁତର ଅବସ୍ଥାରେ ସ୍ଥାନୀୟ ଲୋକେ ଦେଖିବା ପରେ ତାଙ୍କୁ ଚିହ୍ନଟ କରିବା ସହ ପରିବାର ଲୋକଙ୍କୁ ସୂଚନା ଦେଇଥିଲେ।
ଘଟଣାକୁ ନେଇ ପୀଡ଼ିତାଙ୍କ ଭାଇ ପୋଲିସ୍ରେ ଅଭିଯୋଗ କରିବା ପରେ ପୋଲିସ୍ ତଦନ୍ତ ଆରମ୍ଭ କରିଛି। ଅଭିଯୁକ୍ତଙ୍କ ଧରିବା ଲାଗି ଏକ ଟିମ୍ ଗଠନ କରାଯାଇଛି। ଏହି ଟିମ୍ ବିଭିନ୍ନ ସ୍ଥାନକୁ ଯାଇ ଅଭିଯୁକ୍ତଙ୍କୁ ଧରିବା ଲାଗି ଛାନ୍ଭିନ୍ ଚଳାଇଛି। ଅଭିଯୁକ୍ତଙ୍କ ଚେହେରା ଓ କାର୍ ନମ୍ବର ଆଧାରରେ ପୋଲିସ୍ ସେମାନଙ୍କୁ ଧରିବା ଲାଗି ତଲାସ ଚଳାଇଛି। ଖୁବ୍ଶୀଘ୍ର ଅଭିଯୁକ୍ତ ଧରା ପଡ଼ିବେ ବୋଲି ପୋଲିସ୍ କହିଛି।
ଜୁନିଅର ବିଶ୍ୱକପ୍ ହକିରେ ଆଜି କାନ୍ନାଡାକୁ ଭେଟିବ ଟିମ୍ ଇଣ୍ଡିଆ । ଗତକାଲି ଫ୍ରାନ୍ସ ଠାରୁ ହାରିବା ପରେ ଦ୍ୱିତୀୟ ମ୍ୟାଚ୍ ଜିତି ବିଜୟ ଅଭିଯାନ ଆରମ୍ଭ କରିବା ଲକ୍ଷ୍ୟରେ ମଇଦାନକୁ ଓହ୍ଲାଇବ ଭାରତ ।
ଓଡ଼ିଶା-ଆନ୍ଧ୍ର ଦୁଇ ରାଜ୍ୟ ମଧ୍ୟରେ ବିଭିନ୍ନ ପ୍ରସଙ୍ଗକୁ ନେଇ ଥିବା ବିବାଦର ସମାଧାନ ପାଇଁ କମିଟି ଗଠନ ହୋଇଛି।
ପାଇଖାନା ଟାଙ୍କିକୁ ସଂଯୋଗ କରୁଥିବା ପାଇପରୁ ମିଳିଲା ଟଙ୍କା। ଗଣୁ ଗଣୁ ଜଣାପଡ଼ିଲା ପାଇପ୍ ଭିତରେ ଜେଇ ବାବୁ ଲୁଚାଇ ରଖିଥିଲେ ନଗଦ ୧୩ ଲକ୍ଷ ଟଙ୍କା।
